جمهور باشقانی رجب طیب اردوغان سنگال-دا بو اؤلکه‌نین پرزیدنتی مکی سال ایله جمهوریت ساراییندا تکبتک گؤروش کئچیردی.
اردوغان ایکی اؤلکه‌نین هئیت‌لری آراسیندا کئچیریلن گؤروش‌دن سونرا تشکیل ائدیلن بیرگه مطبوعات کنفرانسیندا سنگالا بیر داها سفر ائتدیگینه گؤره ممنون اولدوغونو دیله گتیریب و بو اؤلکه‌نین سیاسی و اقتصادی ثابت‌لیگی، دموکراسی ایله افریقا قاره سینده نومونه تشکیل ائتدیگینی، بؤلگه‌سینده باریشا دا اهمیت‌لی تحفه‌سی‌نین اولدوغونو وورغولاییب.
جمهور باشقانی "سنگال بیزیم اوچون دیرلی دوست، بونونلا یاناشی ایستراتژی طرفداش‌دیر. سنگال دا تورکیه‌نین پیس گون دوستو اولدوغونو فتو-نون چئوریلیش جهدی زامانی ثبوت ائتمیش‌دیر" دئییب.
اردوغان سنگال پرزیدنتی مکی سال ایله ایکی اؤلکه آراسین‌داکی علاقه‌لری یئنی‌دن قیمتلندیرمه ایمکانی الده ائتدیک‌لرینی دیله گتیریب.
سنگالا 150-دن آرتیق ایش آدامی هئیتیله گلدیگینی وورغولایان جمهور باشقانی تورک و سنگال-لی ایش آدام‌لاری‌نین سرمایه قویولوش‌لاریندا آتا‌جاق‌لاری آدیم‌لارین اهمیت‌لی اولدوغونو وورغولاییب.
سنگال پرزیدنتی سال ایسه جمهور باشقانی اردوغانا سنگال-ین ان یوکسک مدالی اولان "سنگال یوکسک دؤولت مدال"نی تقدیم ائدیب.
ایکی اؤلکه آراسیندا همچنین نقلیات، توریزم و طبیعی منبع‌لر کیمی ساحه‌لرده موختلیف سازیش‌لر ده ایمضالانیب.
